

Београд, 13.05.2019. године

Број: 280/1

Градоначелнику/Председнику општине

Поштовани/а,

Стална конференција градова и општина – Савез градова и општина Србије, Републички завод за социјалну заштиту и начелница Шумадијског управног округа позивају Вас на регионалну радионицу/окружни семинар **„Социјална заштита у јединицама локалне самоуправе“** који ће бити одржан **22. маја 2019. године, са почетком у 10:00 часова, у згради Шумадијског управног округа, ул. Саве Ковачевића бр. 7, Крагујевац, велика сала.**

Ова регионална радионица биће реализована у оквиру Пројекта „Институционална подршка СКГО – трећа фаза“, који реализује СКГО уз подршку Владе Швајцарске.

На радионици/семинару биће представљен нормативни оквир који уређује обавезе и одговорности јединица локалне самоуправе у обезбеђивању социјалне заштите, актуелни показатељи развијености и актуелне праксе на нивоу локалних самоуправа у спровођењу политика и мера социјалне заштите, с посебним освртом на реализацију наменских трансфера. У другом делу семинара размотриће се могући начини увећања капацитета за развој социјалних услуга на нивоу локалних заједница, као и могућности међуопштинске сарадње.

Потребно је да свака од јединица локалне самоуправе са територије управног округа делегира три представника за учешће на овој радионици/семинару, из редова доносилаца одлука и запослених на пословима социјалне заштите на нивоу ЈЛС.

У прилогу Вам достављамо агенду радионице и пријавни формулар. Молимо Вас да до понедељка, 20. маја, попуњен пријавни формулар доставите електронским путем на адресу: mirjana.komnenovic@skgo.org.

За све додатне информације можете контактирати саветницу за социјалну заштиту СКГО, госпођу Мирјану Комненовић, путем телефона 011/7357969, 064/8703327 или путем електронске поште на адресу mirjana.komnenovic@skgo.org.

С поштовањем

|  |  |
| --- | --- |
| Генерални секретарСталне конференције градова и општинаЂорђе Станичић | ДиректорРепубличког Завода за социјалну заштитуБожидар Дакић |